
Белгәнебезчә, безне быел бик зур чара – халык санын алу көтә. Ул 2020 елдан бу елның 1-30 апрель көннәренә күчерелде. Без һәммәбез дә бу эшкә үз өлешебезне кертә алабыз һәм тиеш тә! Моны хәтта өйдән чыкмыйча да эшләп булачак.

Беренчедән, 1-25 апрель көннәрендә Госуслуги порталы аша катнашырга мөмкин. 
Икенчедән, 1-30 апрель көннәрендә халык санын алу буенча вәкилне өегездә көтә аласыз. Бу эш белән 315 мең кеше шөгыльләнәчәк, алар илебездәге һәр йортка керәчәк. Госуслуги аша сан алуда катнашкан кешеләр кодны күрсәтергә тиеш булалар.
Өченчедән, шулай ук 1-30 апрель көннәрендә халык санын алуда стационар участокларда катнашырга мөмкин булачак.

